OpenLLM-France/wikimedia huggingface dataset:
# Mebibit

Biten multiploak :
| SI aurrizkia | SI aurrizkia | SI aurrizkia | IEC 60027-2 | IEC 60027-2 |
| Izena (Ikurra) | SI Estandarra | Erabilpena informatikan | Izena (Ikurra) | Balioa |
| kilobit (Kb) | 10$^3$ | 2$^{10}$ | kibibit (Kib) | 2$^{10}$ |
| megabit (Mb) | 10$^6$ | 2$^{20}$ | mebibit (Mib) | 2$^{20}$ |
| gigabit (Gb) | 10$^9$ | 2$^{30}$ | gibibit (Gib) | 2$^{30}$ |
| terabit (Tb) | 10$^{12}$ | 2$^{40}$ | tebibit (Tib) | 2$^{40}$ |
| petabit (Pb) | 10$^{15}$ | 2$^{50}$ | pebibit (Pib) | 2$^{50}$ |
| exabit (Eb) | 10$^{18}$ | 2$^{60}$ | exbibit (Eib) | 2$^{60}$ |
| zettabit (Zb) | 10$^{21}$ | 2$^{70}$ | zebibit (Zib) | 2$^{70}$ |
| yottabit (Yb) | 10$^{24}$ | 2$^{80}$ | yobibit (Yib) | 2$^{80}$ |
Mebibit bat IEC 60027-2 informazio unitatea da. 2$^{20}$ biten baliokidea da. Laburtzeko Mib erabili daiteke.
Megabit batekiko duen ezberdintasuna azken honek testuinguruaren arabera 2$^{20}$ edo 10$^6$ bit adieraz ditzakeela da.

## Kanpo estekak

* Zientzia.net atariko artikulua: "Informatikariek bazterrak nahastu zituztenekoa: kilobyteak eta kibibyteak"
* Datuak: Q1194580
# Mebibyte

Byten multiploak :
| SI | SI | SI | IEC 60027-2 | IEC 60027-2 |
| Izena (Ikurra) | SI Estandarra | Erabilpena informatikan | Izena (Ikurra) | Balioa |
| kilobyte (KB) | 10$^3$ | 2$^{10}$ | kibibyte (KiB) | 2$^{10}$ |
| megabyte (MB) | 10$^6$ | 2$^{20}$ | mebibyte (MiB) | 2$^{20}$ |
| gigabyte (GB) | 10$^9$ | 2$^{30}$ | gibibyte (GiB) | 2$^{30}$ |
| terabyte (TB) | 10$^{12}$ | 2$^{40}$ | tebibyte (TiB) | 2$^{40}$ |
| petabyte (PB) | 10$^{15}$ | 2$^{50}$ | pebibyte (PiB) | 2$^{50}$ |
| exabyte (EB) | 10$^{18}$ | 2$^{60}$ | exbibyte (EiB) | 2$^{60}$ |
| zettabyte (ZB) | 10$^{21}$ | 2$^{70}$ | zebibyte (ZiB) | 2$^{70}$ |
| yottabyte (YB) | 10$^{24}$ | 2$^{80}$ | yobibyte (YiB) | 2$^{80}$ |
Mebibyte (mega, bitarra eta byte-ren kontrakzioa) konputagailuen biltegiratze ahalmenean 2$^{20}$) byte adierazten duen informazio unitatea da. Bere laburdura MiB da. 1 Mebibyte = 2$^{20}$ byte = 1.024 Kibibyte

## Mebibyte eta megabyte

Mebibytek Megabyte-rekin zerikusia du, baina berdintzat hartzen diren arren, desberdinak dira. Megabyte batek 10$^6$ byte da, berriz Mebibytek 2$^{20}$ byte.

## Sistema internazionala (SI) eta byte terminoaren bilakaera

Informatikaren testuinguruan kilobyteren terminoa hasieratik erabiltzen zen 2 $^{10}$ balioarekin, 1000-ra hurbiltzen delako. Konputagailuen hedatzearekin batera, sistema internazionalak definitutako aurrizkiaren erabilera desegokia ere zabaldu zen, informatika adituetatik erabiltzaile arruntetaraino. Hau dela eta kilobyte bat 1024 byterekin lotzen da nahiz eta 1000 byte da.
Aurrizki bitarra eta hamartarra bereizteko IEC estandarizazio erakundeak IEC 60027-2 dokumentuan zehazten den bezala kibi terminoa asmatu zuen, 1024-ren balioa duen neurria sortuz Kibibyte ( 1 KiB=1024 byte ). Baina bere erabilera ez da zabaldu oraindino.
Multzo berdineko unitateak:
   * Mebibyte (1 MiB = 2$^{20}$, megabyte-ren parekoa: 10$^6$ edo milioi)
   * Gibibyte (1 GiB = 2$^{30}$, gigabyte-ren parekoa: 10$^9$)
   * Eta ondorengoak: Tebibyte, pebibyte, exbibyte, zebibyte, yobibyte.

## Biltegiratze produktuetan nahasmena

Gaur egun (2007), biltegiratze gailuetan eta euskarrietan biak nahasten dira askotan. Esate baterako, 80 GBko disko gogor batek 80.000.000.000 byte ditu, baina sistema eragileak 74 GB dituela esango du, 1.024ko multiploak erabiltzen dituelako. Beste adibide esanguratsuak:
   * Disko gogor baten edukierak 100GB-tetakoa baldin bada 93GiB-tan bihurtzen da.
   * 4,7 GB-tako DVD-5-arekin, 4,377 GiB-tan geratzen da.
   * 8,5 GB-tako DVD-9-arekin, 7,92 GiB-tan geratzen da.

## Ikus, gainera

* byte
* Kilobyte
* Megabyte segundoko
* Megabit segundoko

## Kanpo estekak

* Zientzia.net atariko artikulua: "Informatikariek bazterrak nahastu zituztenekoa: kilobyteak eta kibibyteak"
* Datuak: Q79758
# Mebyon Kernow

Mebyon Kernow (Kornuallesko Semeak) Erresuma Batuko alderdi politikoa da. Haren helburu nagusia Kornualles eskualdearentzat ahalik eta autogobernu maila handiena lortzea da.
1951ko urtarrilaren 6an sortu zen Redruthen egindako biltzar batean. Helburu hauek ezarri ziren:
* Tokian tokiko egoerak aztertu eta Kornuallesentzat kaltegarri izan daitezkeenei konponbidea ematea, horretarako behar den iritzi publikoa sortuz.
* Kornualleseko hizkuntza (kornubiera) eta literatura bultzatu eta indartzea.
* Kornualleseko historia bertako ikuspegiz aztertu eta ikertzea.
* Norbere buruaren ezagutza handituz, Kornuallesen izaera zeltikoa azpimarratzea, eta Nazio Zelten arteko harremana indartzea.
* Jarritako helburuak lortzeko beharrezko argitalpenetan parte hartzea, artikuluak, txostenak, gutunak... idatziz.
* Kornuallesen izaera zeltikoa azpimarratzen duten ikuskizun eta arte jarduerak bultzatzea.
* Kornuallesen izaera berezia babestearen alde dauden guztiekin lankidetzan aritzea.
Erresuma Batuko estatu gabeko nazioetako alderdi nazionalista eta independentistekin harreman zuzenak dituzte, bereziki Galesko Plaid Cymrurekin, eta, neurri txikiagoan, baita Eskoziako Alderdi Nazionalarekin ere. Europan, Europako Aliantza Askea deituriko koalizioan parte hartzen dute.

## Kanpo estekak

* (Ingelesez) Mebyon Kernow alderdiaren web orria
* Datuak: Q161957
* Multimedia: Mebyon Kernow / Q161957
# Mebi

Mebi informatikan erabiltzen den aurrizki bitar bat da, oinarrizko unitate baten multiploa adierazteko erabiltzen dena. Gehienetan bit eta byte unitateekin erabiltzen dira. Mebibyte batek 1024 Kibibyte ditu, 2$^{20}$ byte alegia.
| IkMe | Aurrizkia |
| Ki | kibi, binary kilo | 1 kibibyte (KiB) | 2$^{10}$ byte | 1024 B |
| Mi | mebi, binary mega | 1 mebibyte (MiB) | 2$^{20}$ byte | 1024 KiB |
| Gi | gibi, binary giga | 1 gibibyte (GiB) | 2$^{30}$ byte | 1024 MiB |
| Ti | tebi, tera bitar | 1 tebibyte (TiB) | 2$^{40}$ byte | 1024 GiB |
| Pi | pebi, binary peta | 1 pebibyte (PiB) | 2$^{50}$ byte | 1024 TiB |
| Ei | exbi, binary exa | 1 exbibyte (EiB) | 2$^{60}$ byte | 1024 PiB |
Bit kantitate handiak izendatzeko terminoak sortu izan dira SI aurrizki estandarrak erabilita 10 zenbakiaren potentzietarako; adibidez, kilo = 10$^3$ = 1000 (kilobit edo kbit), mega- = 10$^6$ = 1000000 (megabit edo Mbit) eta giga = 10$^9$ = 1000000000 (gigabit edo Gbit). Aurrizki horiek maizago erabiltzen dira byte-multiploetarako, kilobyte (1 kB = 8000 bit), megabyte (1 MB = 8000000bit), eta gigabyte (1 GB = 8000000000bit).
Hala ere, arrazoi teknikoak direla medio, konputagailuetako memorien edukiera neurtzeko askotan bi zenbakiaren potentziak erabiltzen dira, esaterako, 2$^{28}$ = 268435456 byte. Zenbaki baldar horien erabilera sahiestearren, jendeak askotan SI aurrizkiak erabiltzen ditu gutxi gorabeherako zenbakiak adieratzeko, adibidez, erabiltzen da kiloaurrizkia 2$^{10}$ = 1024 zenbakiaren ordez, mega 2$^{20}$ = 10485761048576 zenbakiaren ordez, giga 2$^{30}$ = 10737418241073741824 zenbakiaren ordez, eta abar. Adibidez, ausazko sarbidezko memoriazko txip batekin edukiera 2$^{28}$ byte izango litzateke baina 256-megabyteko txipa esan ohi da. Ondoko taulan erakusten dira desberdintasun horiek.
| Ikurra | Aurrizkia | SI Esanahia | Esanahi bitarra | Tamaina-aldea |
| k | kilo | 10$^3$ = 1000$^1$ | 2$^{10}$ = 1024$^1$ | 2.40% |
| M | mega | 10$^6$ = 1000$^2$ | 2$^{20}$ = 1024$^2$ | 4.86% |
| G | giga | 10$^9$ = 1000$^3$ | 2$^{30}$ = 1024$^3$ | 7.37% |
| T | tera | 10$^{12}$ = 1000$^4$ | 2$^{40}$ = 1024$^4$ | 9.95% |
| P | peta | 10$^{15}$ = 1000$^5$ | 2$^{50}$ = 1024$^5$ | 12.59% |
| E | exa | 10$^{18}$ = 1000$^6$ | 2$^{60}$ = 1024$^6$ | 15.29% |
| Z | zetta | 10$^{21}$ = 1000$^7$ | 2$^{70}$ = 1024$^7$ | 18.06% |
| Y | yotta | 10$^{24}$ = 1000$^8$ | 2$^{80}$ = 1024$^8$ | 20.89% |
1998an, Nazioarteko Batzorde elektroteknikoak (IEC) estandar bat argitaratu zuen helburu horrekin, hots, aurrizki bitarrezko serie bat 1024 zenbakia 1000 ordez erabiltzen den kasuetarako:

## Erreferentzia lista

* ↑ ISO/IEC standard is ISO/IEC 80000-13:2008.

## Kanpo estekak

* Datuak: Q7316788
# Mebalonato

Azido mebalonikoa edo. bere forma ionizatuan, mebalonatoa, bitarteko metabolito garrantzitsua da kolesterolaren biosintesian. Mebalonatoaren eraketa azetil-CoA bidegurutzean hasten da. Estatina bezalako botikek, kolesterol mailak jaisteko erabiltzen direnak, mabelonatoaren produkzioa eteten dute, HMG-CoA erreduktasa inhibituz.

## Erreferentziak

* ↑ Endo, A.. (1992-11). «The discovery and development of HMG-CoA reductase inhibitors» Journal of Lipid Research 33 (11): 1569–1582. ISSN 0022-2275. PMID 1464741. (Noiz kontsultatua: 2023-04-18).

## Kanpo estekak

* Datuak: Q241678
* Multimedia: Mevalonic acid / Q241678
# Mebane (Ipar Carolina)

Mebane Ipar Carolinako hiri bat da. Alamance konderrian kokatua dago. 2010ean 11.393 biztanle zituen, 21,64 kilometro koadrotan banatuta.

## Ikus, gainera

* Alamance konderria

## Kanpo estekak

* Datuak: Q931859
* Multimedia: Mebane, North Carolina / Q931859
# Mebastatina

Mebastatina (konpaktina, ML-236B) agente hipolipidemiko bat da, estatinen klasekoa.
Penicillium citrinum moldeaz isolatu zuen Akira Endok 1970eko hamarkadan, eta HMG-CoA erreduktasa inhibitzaile gisa identifikatu zuen, hau da, estatina bat. Mebastatina estatinaren lehen botikatzat har daiteke; Mebastatinari buruzko saiakuntza klinikoak 1970eko hamarkadaren amaieran egin ziren Japonian, baina ez zen inoiz merkaturatu. Lobastatina izan zen merkatu publikoan lehen estatina.
* Datuak: Q414407
* Multimedia: Mevastatin / Q414407
# Mebsuta

Mebsuta, ε Geminorum (ε Gem / 27 Geminorum) izarraren izen arrunta da. +2,98ko itxurazko magnitudeduna, Gemini konstelazioko bosgarren izarrik distiratsuena da. Bere izena, antzinako tradizio arabiarretik dator, non Mekbuda (ζ Geminorum) izarrarekin batera, lehoi baten erpeak eratzen zituen. Honela, Mekbuda izena, gorde herpeari dagokion esaldi batetik datorren bitartean, Mebsutak, luzatutako herpeari erreferentzia egiten dio. Melucta eta Meboula, antzina Mebsutari eman zitzaizkion izenak dira.
Mebsuta, izar supererraldoi hori arraro bat da, G8Ib mota espektralekoa eta 4360 gradu Kelvin dituena azalean. 7600 eguzkirena bezalako argitasunarekin, begi hutsez ikus daiteke, 900 argi urtera dagoen arren. Gure Eguzkia baino askoz handiagoa da, eguzki diametroa baino 150 aldiz handiagoa den diametro batekin. Gure Eguzki Sistemaren erdian jarriz gero, bere azalera, Artizarraren orbitaraino iritsiko litzateke. Bere masaren arabera, 7 eta 9 arteko eguzki masan estimatua, Mebsuta, justu, bere bizia nano zuri bat bezala amaitzeko mugan dago. Muga hau gainditzen badu, supernoba bezala eztanda egingo du.
Mepsutak, lagun bisual bat du, beragandik 2 minutu sexagesimalez banandua, lagun honi buruz, izar bikoitz optiko bat zela pentsatu zelarik. Baina, bere ezaugarriek (K motako izar eboluzionatu bat da), Mebsutaren berdina den distantzia bat iradokitzen dute. Beste alde batetik, Mebsutaren adina, gehienez ere 50 milioi urtekoa dela kontutan hartuta, ezin daiteke Mebsuta baino masa txikiagoa duen eta eboluzionatuagoa dagoen izar lagunik. Behatutako "laguna", ziur asko, soilik Mebsutaren inguruetatik igarotzen da.
Mebsuta ekliptikatik gertu dagoenez, Ilargiak estal dezake, eta, batzuetan, baita planetaren batek ere. Azken ezkutaketa, 1976ko apirilak 8an gertatu zen, orduan, Martitzek ezkutatu zuelarik.

## Kanpo estekak

* Datuak: Q1416569
# Mec Vannin

Mec Vannin (euskaraz Mango Semeak) Man uharteko alderdi politiko nazionalista bat da. 1962an Lewis Crellin eta J. Bernard Moffatek sortu zuten. Honen helburua Man uhartean burujabea den errepublika subirano bat ezartzean datza, bai eta Man uharteko benetako hizkuntza ofiziala manxera izan dadila. 1976 eta 1981 bitartean Tynwald udalerrian eserleku bat bereganatu zuen.
Ideologikoki Sinn Féin, SNP, Plaid Cymru, Mebyon Kernow eta Union Démocratique Bretonne alderdiekiko lotura handia du, hots, nazionalismo zeltan oinarritzen da. Man uharteko errepublika demokratiko eta subirano baten aldekoak dira.
Bestalde, Yn Pabyr Seyr izeneko egunkaria ingelesez argitaratu ohi du, bertan herrialde edo uharte honetako ikuspuntuak eta albisteei buruz berri ematen da. Alderdi honen leloa Iree Seose Vannin da.

## Kanpo estekak

* Mec Vannin alderdiaren webgunea (Ingelesez)
* Yn Pabyr Seyr egunkaria (Ingelesez)
* Datuak: Q2735875
# Monywa

Monywa (birmanieraz: မုံရွာမြို့) Myanmarko erdi-mendebaldeko hiria da, Sagaing eskualdeko handiena. Chindwin ibaiaren ekialdeko bazterrean dago, Mandalaytik 136 kilometro ipar-mendebaldera. 2014an 207.489 biztanle zituen.

## Klima

Datu klimatikoak (Monywa, 1981–2010) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 33.8 | 39.3 | 41.5 | 44.0 | 45.8 | 43.5 | 42.0 | 41.0 | 38.9 | 38.8 | 37.4 | 32.6 | 45.8 |
| Batez besteko tenperatura maximoa (°C) | 29.1 | 32.5 | 36.5 | 39.1 | 37.9 | 34.9 | 36.0 | 34.8 | 33.8 | 32.9 | 30.7 | 28.6 | 33.9 |
| Batez besteko tenperatura minimoa (°C) | 13.5 | 15.5 | 19.0 | 23.3 | 25.4 | 25.8 | 25.9 | 25.5 | 24.7 | 23.4 | 19.3 | 15.0 | 21.4 |
| Erregistraturiko tenperatura minimoa (°C) | 10.0 | 11.0 | 14.2 | 18.0 | 20.0 | 20.2 | 23.1 | 21.0 | 20.4 | 17.6 | 12.0 | 8.3 | 8.3 |
| Euria (mm) | 1.0 | 1.2 | 7.8 | 25.8 | 87.4 | 88.3 | 50.6 | 104.1 | 161.6 | 113.9 | 37.3 | 3.7 | 682.7 |
| Iturria: Norwegian Meteorological Institute ||||||||||||||

## Erreferentziak

* ↑ Myanmar: Regions, States, Major Cities & Towns - Population. citypopulation.de (Noiz kontsultatua: 2019-12-30).
* ↑ Myanmar Climate Report. Norwegian Meteorological Institute, web.archive.org (Noiz kontsultatua: 2020-1-2).

## Kanpo estekak

* Datuak: Q1360304
* Multimedia: Monywa / Q1360304
# Monzako autodromo nazionala

Monzako autodromo nazionala (italieraz Autodromo Nazionale di Monza) Italiako Monza udalerrian dagoen lasterketa zirkuitu bat da, Lonbardia eskualdean. Gaur egun, bertan 1 Formula, MotoGP, 2 FormulaP, GP3, Italiar 4 Formula eta WTCR lasterketak burutzen dira.
1922tik aurrera Italiako Sari Nagusiaren lasterketa lekua da.

## Ikus gainera

* 1 Formulako zirkuituak

## Kanpo estekak

* Webgunea (Italieraz) (Ingelesez)
* Datuak: Q171417
* Multimedia: Autodromo Nazionale Monza / Q171417
# Monza

Monza Italiako iparraldean dagoen hiria da, Lonbardiako eskualdean kokatutakoa.

## Duomo

Monzako katedrala (Duomo di Monza) VI.-VII. mendeetan egindako eraikin erromaniko ederra da.

## Kanpo estekak

* Datuak: Q6252
* Multimedia: Monza / Q6252
# Monzako katedrala

Monzako katedrala (italieraz: Duomo di Monza), Joan Bataiatzaileari eskainitako basilika Italiako katedral katoliko gotikoda. Lehen eraikuntza VI. mende eta VII. mende artean eraiki zen baina ondoren erabat suntsitua izan zen. Gaur egungo eraikuntza 1300ekoa da.

## Historia

Tradizioaren arabera Theodelindak, Lombardiako erregina, katedral hau eraikitzen erabaki zuen. Kondairaren arabera hitza emana zuen Joan Bataiatzaileari eliz bat eraikiko ziola baina toki egokiena aukeratzeko inspirazioa itxoiten ari zen; egun batean, zaldiz zebilela, zumarrez betetako zegoen Lambro ibaiaren ondoan gelditu zen eta bertan lo gelditu zen. Ametsetan uso bat bere ondoan gelditu zen eta zera esan zion: "Hemen" (Modo). Erreginak "bai" (Etiam) erantzun zion. Bi hitz horietatik, modo+etiam, Modoetia, Monza izena omen dator eta bertan eliza eraiki zuen.
595an Theodelinda‎k otoiztegi bat eraikitzea agindu zuen. Eraikuntza horretatik VI. mendeko orma batzuk besterik ez dira gelditzen. Nahiz eta kapera bukatu gabe egon, erriga hil zenean, 628an, bertan lurperatu zuten. Otoiztegi horren gainean XII. mendean eliz berria hasi ziren eraikitzen.

## Egungo eraikina

Basilika 1300tik aurrera erabat berreraikia izan zen, aurreko elizaren aztarnen gainean. Gurutze latindarraren oinplano baten gainean, oktogono zinborioa duen eraikina altxatu zuten. Ondoren, alboetan, bi kapera jarri zituzten. Fatxada Matteo da Campione proiektua jarraituz handitu zuten; Pisako gotikoaren eraginez, horretarako, marmol zuriak eta berdeak erabili ziren. 1500tik aurrera barrualdea berrantolatu zen, batez ere korua. Barrualdean ere margo buztiaz eginiko apaingarriek garrantzia handia dute. Kanpandorrea, Pellegrino Tibaldiren proiektua jarraituz, 1606an eraiki zen. XVIII. mendean, azkenik, ezkerreko aldea egin zen, hilerria, alegia.

## Ikus, gainera

* Theodelinda

## Kanpo estekak

* (Italieraz):Katedralaren webgune ofiziala
* (Italieraz):Margo guztien irudien webgunea.
* Datuak: Q1236608
* Multimedia: Duomo (Monza) / Q1236608
# Monzelfeld

Monzelfeld Alemaniako udalerria da. Renania-Palatinatua estatuan kokatuta dago, [[Bernkastel-Wittlich (barrutia)|Bernkastel-Wittlich]] barrutian. 2014an 1.176 biztanle zituen 12,5 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q654069
* Multimedia: Monzelfeld / Q654069
# Monzernheim

Monzernheim Alemaniako udalerria da. Renania-Palatinatua estatuan kokatuta dago, [[Alzey-Worms (barrutia)|Alzey-Worms]] barrutian. 2014an 591 biztanle zituen 3,95 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q818626
* Multimedia: Monzernheim / Q818626
# Monymusk Lads

Monymusk Lads (euskaraz Monymuskeko Mutilak) Eskoziako abesti herrikoi bat da. Silly Wizard folk musika taldeak 1978. urtean Caledonia's Hardy Sons diskoaren barnean plazaratu zuen.

## Kanpo estekak

* Monymusk Lads abestia entzungai (Ingelesez)
* Datuak: Q12263801
# Monza eta Brianzako probintzia

Monza eta Brianzako probintzia Italiako iparraldean eta Lonbardiako eskualdean kokatuta dago.
Monza hiri nagusia eta hiriburua da.

## Herriak

Agrate Brianza Aicurzio Albiate Arcore Barlassina Bellusco Bernareggio Besana in Brianza Biassono Bovisio-Masciago Briosco Brugherio Burago di Molgora Busnago Camparada Caponago Carate Brianza Carnate Cavenago di Brianza Ceriano Laghetto Cesano Maderno Cogliate Concorezzo Cornate d'Adda Correzzana Desio Giussano Lazzate Lentate sul Seveso Lesmo Limbiate Lissone Macherio Meda Mezzago Misinto Monza Muggiò Nova Milanese Ornago Renate Roncello Ronco Briantino Seregno Seveso Sovico Sulbiate Triuggio Usmate Velate Varedo Vedano al Lambro Veduggio con Colzano Verano Brianza Villasanta Vimercate
Probintziako herririk jendetsuenak honakoak dira:
| Izena | Biztanleria |
| Monza | 122.208 |
| Seregno | 40.220 |
| Lissone | 37.587 |
| Desio | 37.456 |
| Cesano Maderno | 34.660 |
| Brugherio | 32.866 |
| Limbiate | 32.480 |
| Vimercate | 25.818 |
| Giussano | 22.778 |
| Nova Milanese | 22.641 |
| Muggiò | 22.296 |
| Meda | 22.056 |
| Seveso | 19.872 |
| Carate Brianza | 17.299 |
| Arcore | 16.883 |
| Bovisio-Masciago | 14.913 |
| Besana in Brianza | 14.647 |
| Concorezzo | 14.560 |
| Agrate Brianza | 13.917 |
| Villasanta | 13.221 |
| Varedo | 12.642 |
| Biassono | 11.315 |

## Ikus, gainera

* Italiaren banaketa administratiboa

## Kanpo estekak

* (Italieraz) Probintziako gobernuaren webgunea.
* Datuak: Q16210
* Multimedia: Province of Monza and Brianza / Q16210
# Monzambano

Monzambano Italiako udalerri bat da. Mantuako probintzian kokatuta dago, Lombardia eskualdean. 4.816 biztanle ditu, 30,02 kilometro koadroko azaleran banatuta.

## Mugakideak

Monzambanok honako udalerri hauekin egiten du muga:
Ponti sul Mincio Valeggio sul Mincio Volta Mantovana Cavriana Pozzolengo

## Kanpo estekak

* Datuak: Q42327
* Multimedia: Monzambano / Q42327
# Mikel Laboa saria

Bertsolari Gazteen Mikel Laboa Sariketa Donostian urtero jokatzen den bertsolari gazteen txapelketa bat da. Mikel Laboa abeslariaren izena darama txapelketak.

## Palmaresa

| Urtea | Irabazlea |
| 2011 | Unai Gaztelumendi |
| 2012 | ez zen jokatu |
| 2013 | Asier Azpiroz |
| 2014 | Maialen Akizu |
| 2015 | Nerea Ibarzabal |
| 2016 | Unai Mendizabal |
| 2017 | Nahia Sasco |
| 2018 | Joanes Illarregi |
| 2019 | Haritz Mujika |
| 2020 | Txaber Altube |
| 2023 | Irati Alcantarilla |

## Erreferentziak

* ↑ «Unai Mendizabal zizurkildarrak irabazi du V. Mikel Laboa bertso sariketa» Irutxuloko Hitza 2016-02-01 (Noiz kontsultatua: 2020-08-30).
* ↑ Elkartea, Xenpelar Dokumentazio Zentroa-Bertsozale. «Mikel Laboa Bertsolari Txapelketa (6. 2017. Donostia) - Aldizkakoa - BDB. Bertsolaritzaren datu-basea» bdb.bertsozale.eus (Noiz kontsultatua: 2020-08-30).
* ↑ «Joanes Illarregik irabazi du Mikel Laboa Sariketa» bertsoa.eus (Noiz kontsultatua: 2020-08-30).
* ↑ «Haritz Mujika Mikel Laboa sariketan txapeldun - Asteasu» Tolosaldeko ataria (Noiz kontsultatua: 2020-08-30).
* ↑ «Txaber Altube» Bertsolari 2020-01-16 (Noiz kontsultatua: 2020-08-30).
* ↑ «Irati Alcantarillak irabazi du Mikel Laboa sariketa» Bertsolari 2023-01-31 (Noiz kontsultatua: 2023-10-21).

## Kanpo estekak

* Datuak: Q98745524
# Mikel Laboa plaza (Donostia)

Mikel Laboa plaza :
| Antigua, Donostia ||
| Herrialdea Lurraldea | Euskal Herria Gipuzkoa |
| Mikel Laboa plaza Mikel Laboa plaza Mikel Laboa plaza ||
| Koordenatuak: | 43°18′50.47″N 2°00′02.35″W﻿ / ﻿43.3140194°N 2.0006528°W﻿ / 43.3140194; -2.0006528 |
Mikel Laboa plaza, iraganean Gorgatxo plaza, Gipuzkoako Donostia hiriburuan dagoen plaza bat da. Izena Mikel Laboa euskal kantautorearen omenez darama.
Antigua auzoan dago, Antiguoko pilotalekuaren alboan.
2018ko abenduaren 1ean inauguratu zen. Inagurazio ekitaldi bat egin zen, aurrez aipatu dugun egunean, izan ere, egun horretan hil zen Mikel Laboa euskal abeslaria. Aurrez Gorgatxo izena zuen plazak, baina hemeretzi kultur erakunde eta elkarteren babesari esker, Donostiako Udalari izen aldaketa gauzatu zezan eskatu zitzaion, erakunde honek onartu eta beraz, 2018ko abeduaren 1etik aurrera plazak ofizialki izena aldatu zuen.
Hala ere, Gorgatxo toponimoa ez da Donostiako kale izendegitik ezabatu, Arantzazu auzunearen inguruan dagoen izenik gabeko eremu bati ezarri baitzaio.

## Erreferentziak

* 1 2 «Mikel Laboa plaza inauguratzeko jaialdia egingo dute Antiguan» Irutxuloko Hitza 2018-11-19 (Noiz kontsultatua: 2018-12-17).
* ↑ (Gaztelaniaz) «Mikel Laboa tendrá su propia plaza» El Diario Vasco 2018-07-05 (Noiz kontsultatua: 2018-12-17).
* ↑ «Mikel Laboak plaza du. Noticias de Alava» Noticias de Álava (Noiz kontsultatua: 2018-12-17).

## Ikus, gainera

* Mikel Laboa
* Donostia
* Antigua
* Euskal kantariak

## Kanpo estekak

* Datuak: Q61070678
# Mikel Larrañaga

Mikel Larrañaga Elgarresta (Azpeitia, 1989ko abenduaren 20a) gipuzkoar aizkolaria da.

## Ibilbidea

Hogei urterekin hasi zen aizkoran, gazte koadrilen arteko desafio batean, Amezketan. 2013an Gipuzkoako Bigarren Mailako Aizkolari Txapelketan nagusitu zen, eta 2014an Lehen Mailako Txapelketa irabazi zuen.
2016an podiuma osatu zuen Euskal Herriko txapelketan eta ordutik puntako aizkolaria da. 2019an bigarren egin zuen Euskadiko txapelketan eta Urrezko Aizkoran, eta 2020an Sherpa.ai txapelketan ere bigarren postua eskuratu zuen. 2022an laugarren aldiz irabazi zuen Gipuzkoako txapelketa. 2023an lortu zuen Sherpa.ai txapelketa irabaztea.

## Sari garrantzitsuenak

* Urrezko Aizkora
** Banaka:
*** Txapelduna (0)
*** Bigarrena (1): 2019
* Euskadiko Txapelketa:
** Bigarrena (1): 2019
** Hirugarrena (3): 2016, 2017, 2018
* Sherpa.ai Aizkolari Txapelketa
** Txapelduna (1): 2023
** Bigarrena (2): 2020, 2021
* Gipuzkoako Txapelketa:
** Txapelduna (4): 2014, 2016, 2021, 2022
** Bigarrena (3): 2015, 2017, 2019

## Erreferentziak

* ↑ Mikel Larrañaga aizkorako binakako finalean ariko da igandean Uztarria.com
* ↑ Mikel Larrañaga: «Mailari eusteko asmoarekin joan nintzen finalera, eta sorpresa polita izan da garaipena» Uztarria.com
* ↑ Iker Vicentek irabazi du igande eguerdian Bilbao Arenan jokatu den Aizkolari Txapelketa Nagusia. Ttipi-Ttapa, 2020ko abenduak 13, erran.eus (Noiz kontsultatua: 2020-12-15).
* ↑ Iker Vicente eta Karmele Gisasola, Sherpa.ai Aizkolari Txapelketako garaile. eitb.eus (Noiz kontsultatua: 2021-11-22).
* ↑ «Gipuzkoako txapela jantzi du berriro Mikel Larrañagak - Azpeitia» uztarria.eus (Noiz kontsultatua: 2022-10-02).

## Kanpo estekak

* Datuak: Q20492291